**МОДЕЛ УГОВОРА О ЈАВНОЈ НАБАВЦИ**

**Дом за смештај старих лица Смедерево,**Ул. Старца Вујадина бр. 68, ПИБ: 100359820; Матични број: 07160887, кога заступа в.д. директор Ивана Матејић (са једне стране), и

и

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** Ул. \_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, МБ \_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_ (у даљем тексту: Добављач/Продавац)

**ИЛИ**

Учесници у заједничкој понуди:

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** Ул. \_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, МБ \_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_

**ИЛИ**

Подизвођач:

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** Ул. \_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, МБ \_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_

(назив, седиште, матични број, ПИБ), с друге стране.

закључили су следећи

**УГОВОР О ИСПОРУЦИ ДОБАРА - ИНДУСТРИЈСКЕ МАШИНЕ ЗА СУШЕЊЕ ВЕША**

**УВОДНЕ ОДРЕДБЕ**

**Члан 1.**

Уговорне стране констатују:

1. да је Купац на основу члана 52. Закона о јавним набавкама („Службени гласник РС“, број 91/2019 и 92/23) спровео отворени поступак јавне набавке добара – **Индустријска машина за сушење веша**, број 0006/24, на основу Одлуке о спровођењу поступка јавне набавке, број **1253/2024 од 18.04.2024.** године;

2. да је Продавац доставио понуду бр. \_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_ године, која се налази у прилогу уговора и саставни је део уговора;

3. да понуда Продавца у потпуности одговара условима из конкурсне документације, која се налази у прилогу уговора и саставни је део уговора;

4. да је Наручилац у складу са Законом о јавним набавкама, на основу Одлуке о додели уговора број \_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године и понуде Продавца број \_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године изабрао Продавца за набавку добара – **Индустријске машине за сушење веша**, број ЈН 0006/24.

**ПРЕДМЕТ УГОВОРА**

**Члан 2.**

Предмет овог уговора је купопродаја и испорука добара – **Индустријске машине за сушење веша**, број ЈН 0006/24 у свему према понуди Продавца бр. \_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године и спецификацији у конкурсној документацији, која чини саставни део уговора.

**ЦЕНА**

**Члан 3.**

Укупна цена добaра којa су предмет овог уговора, утврђена је у понуди Продавца број \_\_\_\_\_\_\_\_\_\_\_\_ у износу од \_\_\_\_\_\_\_\_\_\_\_\_ динара, без ПДВ-а, словима (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), односно у износу од \_\_\_\_\_\_\_\_\_\_\_\_ динара са ПДВ-ом, словима (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)**.**

Цена производа је фиксна и не може се мењати.

Под уговореном ценом подразумева се цена предмета јавне набавке, трошкови транспорта, испоруке, монтаже, итд. са свим припадајућим трошковима.

**Члан 4.**

Продавац се обавезује да ће извршити испоруку добара за потребе Купца са свим припадајућим трошковима прецизираним чланом 3. уговора, по ценама наведеним у понуди Продавца, из члана 3. овог уговора.

**Члан 5.**

Плаћање цене добра се врши уплатом на текући рачун Продавца, и то путем **бескаматног аванса у висини 100 % уговорене цене** добара (са урачунатим ПДВ-ом).

Купац ће извршити уплату уговореног аванса у року од 10 дана од дана закључења уговора и доставе уредног авансног рачуна/предрачуна Испоручиоца, регистрованог у Централном регистру фактура.

Наручилац не може извршити уплату аванса уколико није од Испоручиоца примио уредно издату и регистровану «соло» меницу за повраћај аванса.

Испоручилац је у обавези да приликом закључења уговора Наручиоцу преда **«соло» меницу као средство обезбеђења за повраћај уплаћеног аванса**, и то: безусловну, неопозиву, наплативу на први позив и без права на приговор у корист Наручиоца, са роком важења менице 365 дана, у висини од 100% исплаћеног аванса, која мора бити евидентирана у Регистру меница и овлашћења Народне банке Србије. Меница мора бити оверена и потписана од стране лица овлашћеног за заступање, а уз исту мора бити достављено попуњено менично овлашћење – писмо, са назначеним износом од 100 % исплаћеног аванса, захтев за регистрацију менице за предметну набавку, као и картон депонованих потписа.

Уколико се за време трајања уговора продужи рок за испоруку добара, важност менице за повраћај исплаћеног аванса се мора продужити.

**Члан 6.**

Продавац је дужан да испоруку предметних добара обави у складу са одредбама уговора, благовремено, квалитетно у складу са правилима струке из области набавке предметног добра, добрим пословним обичајима и пословном етиком.

Уговорне стране су сагласне да се добра која су предмет овог уговора испоруче у року од **5 дана** од дана слања наруџбенице од стране представника наручиоца у свему према техничким карактеристикама (спецификацијама) и условима одређеним овим уговором..

Место испоруке је објекат **Дома за смештај старих лица Смедерево,**Ул. Старца Вујадина бр. 68.

**СРЕДСТВО ОБЕЗБЕЂЕЊА**

**Члан 8.**

Продавац се обавезује да моментом закључења уговора, преда Купцу сопствену (соло) бланко меницу, као обезбеђење за испуњење уговорних обавеза, која мора бити евидентирана у Регистру меница и овлашћења Народне банке Србије и за коју Продавац мора доставити потврду о регистрацији менице односно листинг са сајта НБС.

Меница мора бити оверена печатом (уколико Продавац користи печат у пословном односу са банком) и потписана од стране лица овлашћеног за потписивање, а уз исте мора бити достављено попуњено и оверено менично овлашћење, са назначеним износом од 10% од укупне вредности овог уговора без ПДВ-а. Уз менице мора бити достављена копија картона депонованих потписа који је издат од пословне банке коју Продавац наводи у меничном овлашћењу – писму. Рок важење менице је 365 дана рачунајући од дана закључења уговора.

Купац ће уновчити дату меницу уколико Продавац не буде извршавао своје обавезе у роковима и на начин предвиђен уговором о јавној набавци.

**Члан 9.**

Квалитет и квантитет добара мора да буде у складу са предвиђеним домаћим, европским или међународним стандардима која су прописани за предметна добра као и у складу са прописима који регулишу наведену област.

Добра која се испоручују морају имати најмање **гарантни рок од две године**, почевши од датума испоруке и монтаже, констатованог записником о квалитету и квантитету пријема, који је потписан од стране стручних особа – комисије Купца и овлашћеног лица Продавца у моменту испоруке.

Квалитативни и квантитативни пријем вршиће комисије купца и продавца приликом испоруке и монтаже добара, при чему ће сачинити записник о квалитативноми квантитативном пријему.

Том приликом представник продавца ће истовремено купцу предати један примерак отпремнице.

Отпремница мора да садржи читко исписана, штампаним словима, пуна имена и презимена лица која испоручују и преузимају предметна добра са њиховим потписима и овером, датумом испоруке предмета набавке.

Продавац је у обавези да одржава и сервисира испоручена добра у гарантном року оригиналним резервним деловима, и да обучи особље купца за рад са добрима.

У току трајања гарантног рока, Продавац је дужан да о свом трошку отклони све евентуалне недостатке.

Продавац се такође обавезује да моментом испоруке добара, преда Наручиоцу сопствену (соло) бланко меницу, као обезбеђење за отклањање недостатака у гарантном року, која мора бити евидентирана у Регистру меница и овлашћења Народне банке Србије и за коју Продавац мора доставити потврду о регистрацији менице односно листинг са сајта НБС.

Меница мора бити оверена печатом (уколико Продавац користи печат у пословном односу са банком) и потписана од стране лица овлашћеног за потписивање, а уз исте мора бити достављено попуњено и оверено менично овлашћење, са назначеним износом од 10% од укупне вредности овог уговора без ПДВ-а. Уз менице мора бити достављена копија картона депонованих потписа који је издат од пословне банке коју Продавац наводи у меничном овлашћењу – писму. Рок важења ове менице је 30 дана дуже од гарантог рока предметних добара.

Купац ће уновчити дату меницу уколико Продавац не буде отклонио недостатке који се појаве на предметним добрима у току гарантног рока.

**Члан10.**

Уколико испоручена добра имају видљиве недостатке Купац је дужан да на исте Продавцу стави примедбу одмах у тренутку испоруке, и одбије пријем таквих добара.

Уколико испоручена добра имају недостатке који нису одмах уочљиви Купац може ставити примедбу у року од 7 дана од дана пријема таквих добара.

**Члан 11.**

**ПОВЕРЉИВОСТ ПОДАТАКА**

Продавац је дужан да обезбеди, заштити и чува као поверљиве све податке уколико их Купац стави на располагање у вези са испуњењем овог уговора и до којих сам дође у поступку испуњења уговором преузетих обавеза.

**Члан 12.**

Овај уговор се закључује сагласношћу воља обеју уговорних страна. Свака уговорна страна може раскинути овај уговор у случају неиспуњења обавеза предвиђених уговором. Неиспуњење обавезе постоји: кад уговорна обавеза није испуњена, кад је делимично испуњена, као и кад је испуњена, али не онако како је то уговором предвиђено.

Уколико једна страна не испуни своју уговорну обавезу друга страна ће јој оставити накнадни рок од 10 дана за испуњење обавезе. Ако обавеза не буде испуњена ни у накнадном примереном року, друга страна може раскинути уговор.

Изузетно, Купац може раскинути уговор и без остављања накнадног рока ако Продавац не изврши испоруку добара или не изврши испоруку недостајуће количине добара у року од 15 дана.

Уговорна страна која раскида уговор мора о раскиду обавестити другу уговорну страну, обавештењем у писменој форми или путем електронске поште (имејл).

**Члан 13.**

За све што није регулисано овим уговором, примењиваће се одредбе Закона о облигационим односима, као и други прописи који регулишу ову област.

**Члан 14.**

Све евентуалне спорове који настану из, или поводом овог уговора, уговорне стране решаваће споразумно.

Уколико спорови између Купца и Продавца не буду решени споразумно, решаваће се пред надлежним судом.

**Члан 15.**

Уговор се сматра закљученим даном потписивања овлашћених представника обе уговорне стране, а примењује од дана закључења.

Уговор се закључује за период од дана потписивања до испоруке добара која су предмет јавне набавке, односно до испуњења финансијске вредности уговора.

**Члан 16.**

Овај уговор сачињен је у 4 (четири) истоветна примерка, од којих свака уговорна страна задржава по 2 (два) примерка.

**ЗА ПРОДАВЦА: ЗА КУПЦА:**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Директор в.д. директора**

**Ивана Матејић**